# Sluttnotat for pilot MUSIT Ny IT-arkitektur, januar 2017

Målsetning og leveranser for piloten ble nedfelt i styringsdokument for pilot MUSIT Ny IT-arkitektur[[1]](#footnote-1). Nedenfor er en overordnet vurdering av piloten i henhold til mandatet.

## Overordnet vurdering av piloten

Gjennomføring av piloten har tatt mye lenger tid enn opprinnelig planlagt. Hovedårsakene til forsinkelsen har vært:

* Forutsetningen om at prosjektet ikke skulle stå for opplæring har ikke vært til stede
* For kompleks arkitektur
* Forsinket oppstart av eksterne utviklere

Utviklingsteamet skal ha ros for at de har stått på og levert et godt produkt til tross for mye nytt og en del tunge oppoverbakker.

Piloten har lagt grunnlag for hvordan MUSITs baser skal utvikles og forvaltes. Det har blitt implementert nye arbeidsrutiner og metodikk for utviklingsarbeidet. Prosessen er ikke ferdig, men veien videre vil bestå av mindre justeringer og tilpasninger av innarbeidede rutiner og metodikk.

Piloten har ført til stor forandring i hvordan MUSIT-paraplyen fungerer. Gjennom piloten har samarbeidet mellom MUSIT, museene, og de ulike fagmiljøene blitt mer strukturert, samt tydeligere forankret ved museene.

Bruk av tverrfaglige referansegrupper der man har samarbeidet for å få til en felles løsning har vært en suksess, og samarbeidet mellom referansegruppene og prosjektteamet har fungert veldig bra.

Det har vært en utfordring at MUSIT og prosjektet egentlig er innenfor USIT men samtidig er utenfor. Dette har blant annet ført til usikkerhet om hvilke rutiner og krav prosjektet er underlagt fra USITs side, og om beslutninger er tatt på riktig nivå og på riktig grunnlag.

Gjennom arbeidet med piloten har det blitt identifisert overordnede føringer angående IKT-sikkerhet og personvern som tidligere ikke har blitt adresserte. Piloten har også ført til at samarbeidet mellom MUSIT og USIT har blitt bedre og mer forutsigbart.

Til tross for alle forsinkelser og uventede hindringer er prosjektet på god vei mot oppnåelse av hovedmålet, både med tanke på organisering, arbeidsmetode og teknisk løsning.

## Mål

Pilotens formål har vært å verifisere ny arkitektur gjennom implementasjon av en valgt modul, samt legge et grunnlag for estimering og planlegging av hovedprosjektet.

|  |  |  |  |
| --- | --- | --- | --- |
| Nivå | Beskrivelse | Suksesskriterier | Oppnåelse |
| Virksomhetsmål | Få mest mulig ut av bevilgninger til systemportefølje for samlingsforvaltningen. | En mer effektiv leveransemodell mellom MUSIT og universitetsmuseene må på plass. | Gjennom piloten er det lagt et godt grunnlag for å oppfylle dette målet. |
| Sørge for en systemportefølje som støtter opp under felles arbeidsprosesser for samlingsforvaltning og gjør informasjonskilder tilgjengelige. | Detaljering av virksomhetsanalysen, felles porteføljeanalyse. Skal føre til en mer samordnet porteføljestyring. | Gjennom piloten er det lagt et godt grunnlag for å oppfylle dette målet. |
| Effektmål | En mer endringsvennlig arkitektur som gjør det mulig å levere endringer og ny funksjonalitet raskere enn i dag. | Detaljering av virksomhetsanalysen og en teknisk arkitektur som bygger opp under prinsippet om lav kobling og høy kohesjon. | Magasinet er implementert med lav kobling og høy kohesjon, og danner dermed et godt grunnlag for oppfyllelse av målet. |
| Sørge for større dekning av forretningskritisk funksjonalitet. | Detaljering av virksomhetsanalysen og omforent kost-/nytteanalyse. | Referansegruppen for magasin har vurdert funksjonalitet opp mot museenes behov. |
| En systemportefølje med mest mulig felles funksjonalitet på tvers av fagområdene. | Detaljering av virksomhetsanalysen og omforent prioritering. | Funksjonaliteten i magasinet er i sin helhet felles for alle fagområdene. |
| Følge IKT-politiske føringer og arkitekturprinsipper. | Gjøre valg i IT-arkitekturen og implementasjon av applikasjoner i lys av føringer og prinsipper som gjelder. | Den nye løsningen er implementert ihht IKT-politiske føringer og arkitekturprinsipper. |
| Resultatmål | Ny magasinløsning som verifiserer ny IT-arkitektur er implementert og verifisert slik at den er klar for bruk innen Q3 2016. | Fagpersonale, drifts- og utviklingsressurser tilgjengelig for prosjektet. | Ny magasinløsning levert og tatt i bruk, men kraftig forsinket. |
| Ny leveransemodell og arbeidsmetodikk verifisert innen Q3 2016. | Relevante ressurser holdes informert, implementering følges opp i prosjektet og av MUSIT. | Ny leveransemodell og arbeidsmetodikk innført, men det vil være løpende justeringer. |
| Implementerte sikkerhetsmekanismer i henhold til UH-sektorens arkitekturprinsipper og føringer ved USIT. | Innspill og deltakelse fra driftsressurs, fokus på sikkerhet i implementasjon av arkitekturen. | Sikkerhetsmekanismene i den ny løsningen er implementert ihht UH-sektorens arkitekturprinsipper og føringer ved USIT. |

## Pilotens leveranser

|  |  |
| --- | --- |
| Leveranse | Status |
| Felles magasinløsning med felles datamodell for alle fagområder. | Levert. |
| Utskrift av etiketter for magasin. | Levert. |
| Håndtering av strekkoder/QR-koder. | Levert. |
| Pålogging vha FEIDE. | Levert pålogging vha Dataporten. |
| Kobling mellom eksisterende system og ny magasinmodul. | Levert. |
| Ny arkitektur og teknologi verifisert. | Levert, fortløpende justeringer. |
| Ny infrastruktur og driftsprosesser etablert. | Infrastruktur levert, men det vil være fremtidige justeringer ved behov.  Driftsprosesser etablert, nytt regime for feilretting og release trenger innkjøring og tilpasning. |
| Justert tids- og kostnadsramme for leveransene i hovedprosjektet. | Ikke levert. Prosjektteamet starter planlegging av neste modul umiddelbart, øvrig planlegging er avhengig av koordineringsgruppenes prioritering. |

1. https://wiki.uio.no/usit/musit/img\_auth.php/2/2e/Styringsdokument\_MUSIT\_Ny\_IT-arkitektur%2C\_Pilot\_v1.0.pdf [↑](#footnote-ref-1)